**Päivi Kapiainen-Heiskanen** (s. 1961) on suomalainen tiedetoimittaja ja dokumentaristi. Kapiainen-Heiskanen on käsikirjoittanut, tuottanut ja ohjannut useita dokumenttielokuvia. 

Kapiainen-Heiskanen suoritti diplomikielenkääntäjän tutkinnon Helsingin yliopiston Kouvolan kääntäjänkoulutuslaitoksessa 1983 ja toimittajatutkinnon (sosionomi) Tampereen yliopistossa 1988. Vuonna 2004 hän valmistui Tampereelta yhteiskuntatieteiden maisteriksi pääaineinaan tiedotusoppi ja kansainvälinen politiikka. 

Hän on työskennellyt Ylen aluetoimituksissa Kouvolassa, Tampereella ja Mikkelissä. Hän toimi Mikkelin ammattikorkeakoulussa kansainvälisten asioiden koordinaattorina vuosina 1992–1996, kun maailmanlaajuista kansainvälistä yhteistyöverkostoa luotiin, käynnistettiin englanninkielinen kesälukukausi aloitettiiin useita tekniikan alan M.Sc.-jatkotutkintoja englantilaisten yliopistojen kanssa. 

Sen jälkeen hän työskenteli kaksi vuotta tuottajana Internetix-verkko-oppimateriaalihankkeessa ja osallistui kv. hankkeisiin, kuten Kuntaliiton Locregis-hankkeeseen sekä Tedlara-etäopetushankkeeseen. Vuosina 1998–2005 hän toimi Nettiradio Mikaelin / Yle Mikaelin projektipäällikkö-toimituspäällikkönä. Nettiradio Mikaelilla oli laajat yhteystyöverkostot Itä- ja Pohjois-Suomessa sekä kv. hankekumppanuuksia. Verkkosisällöistä versioitiin pitkiä radio-ohjelmia Ylen opintoradion verkkosivustoille ja DAB Uusimaahan sekä koostettiin tv-ohjelmia Yle Teemalle. 

Kapiainen-Heiskanen oli vuonna 1998 perustamassa myös Osuuskunta Mikkelin Mediaalia, jonka hallituksen varapuheenjohtajana hän toimi. Vuodesta 2006 Kapiainen-Heiskanen on työskennellyt vapaana toimittajana ja dokumentaristina. Vuoden 2019 alussa Mediaalin yhtiömuoto vaihdettiin osakeyhtiöksi, ja nykyään Mikkelin Mediaali Oy on perheomisteinen tuotantoyhtiö.Kapiainen-Heiskanen toimi vuonna 2015 kv. mediatiimin vetäjänä Koneen säätiön rahoittamassa ja Lapin yliopiston Arktisen keskuksen koordinoimassa Saisiko olla ympäristökonfliktisoppaa? -hankkeessa ja tuotti suomen- ja englanninkielistä sisältöä, kuten videoita.

Kapiainen-Heiskanen on opettanut journalismia Mikkelissä, Afganistanissa ja Pietarissa sekä suomea maahanmuuttajille Mikkelissä ja vaihto-oppilaille Karkussa. Hän toimii useissa järjestöissä, kuten luovien alojen DeSavo ry:ssä Mikkelissä ja Pääkonttori ry:ssä Savonlinnassa. Hän oli aikoinaan perustamassa Verkkojournalismin seuraa ja on ollut myös Suomen tiedetoimittajat ry:n hallituksen jäsen.

Tuotanto
--------

* *Porot kuuluvat tuulelle* (40 min, 2016, engl. *The Reindeer belong to the Wind* )
* *Kun koulu vapautui vankilasta* (2017, 60 min, engl. *When school broke out of prison*)
* *Toyota ja toppatakki* (64 min, 2019, engl. *Toyota and Windbreaker*)
* *Uusille poluille* (52 min, 2020, engl. *Seeking New Paths*)
* *Mies ja koski* (19 min, 2022, engl. *Man and an old Mill*)
* *Annen amatsoni* (53 min, 2023).

Lähteet
-------

1. ↑  Kapiainen-Heiskanen, Päivi, 1961- *Finto*. Viitattu 20.4.2023.
2. ↑  Kapiainen-Heiskanen, Päivi: *Miten verkkomedia syntyy – tapaus Nettiradio Mikael*, s. 52. Pro gradu -tutkielma. Tampereen yliopisto, 2003. Teoksen verkkoversio. [vanhentunut linkki]
3. ↑  LinkedIn: Päivi Kapiainen-Heiskanen.
4. ↑  Saisiko olla ympäristökonfliktisoppaa? -hanke käynnistyi Lapin yliopistossa *Lapin yliopisto*.  4.2.2015.  Arkistoitu 11.4.2018. Viitattu 11.4.2018.
5. ↑  Alusta! .-verkkolehti: Ovatko saamelaisia koskevat ympäristökiistat soviteltavissa?[vanhentunut linkki]
6. ↑  Lapin yliopisto 11.1.2016 Saamelaisten oikeudet puhuttavat seminaarissa Helsingissä 22.1. (Arkistoitu – Internet Archive)
7. ↑  Sveriges Radio / Sisuradio: Porot kuuluvat tuulelle - elokuva antaa ääntä porosaamelaisille 4.2.2016
8. ↑  Itä-Savo 20.8.2016: Luontoelokuvafestivaaleilla käsiteltiin alkuperäiskansojen suhdetta ympäristöön
9. ↑  Elokuvan arkistosivu
10. ↑  El, Suomi Finland 100 -sivusto.
11. ↑  Etusivu Mediaali. Viitattu 7.10.2017.
12. ↑  Radio Mikkelin verkkosivusto 13.4.2017 Kun koulu vapautui vankilasta - Halmeniemen kyläkoulutaistelusta syntyi elokuva (Arkistoitu – Internet Archive)
13. ↑  Halmeniemen koulu –100 vuotinen historia, Mediaali osk.
14. ↑  Sciff winners 2019 (Arkistoitu – Internet Archive)
15. ↑  Maatilan Pellervosta tutun hevosyrittäjän tarina nyt dokumenttielokuvana; Pellervo huhtikuu 2020

Aiheesta muualla
----------------

* Nettiradio Mikaelin arkisto (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |